CELEX: 62010CN0161
Language: et
Date: 2010-04-06 00:00:00
Title: Kohtuasi C-161/10: Eelotsusetaotlus, mille on esitanud Tribunal de grande instance de Paris (Prantsusmaa) 6. aprillil 2010 — Oliver Martinez, Robert Martinez versus Sociéte MGN Ltd.

5.6.2010   
            
            
               ET
            
            
               Euroopa Liidu Teataja
            
            
               C 148/21
            
         Eelotsusetaotlus, mille on esitanud Tribunal de grande instance de Paris (Prantsusmaa) 6. aprillil 2010 — Oliver Martinez, Robert Martinez versus Sociéte MGN Ltd.
   (Kohtuasi C-161/10)
   2010/C 148/33
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de grande instance de Paris (Prantsusmaa)
   
      Põhikohtuasja pooled
   
   
      Hagejad: Oliver Martinez, Robert Martinez
   
      Kostja: Sociéte MGN Ltd.
   
      Eelotsuse küsimused
   
   Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artiklit 2 ning artikli 5 punkti 3 tuleb tõlgendada nii, et nende kohaselt kuulub liikmesriigi kohtu alluvusse isiklike õiguste rikkumise korral esitatud hagi, kui võimalik rikkumine seisneb teabe ja/või fotode avaldamises sellise äriühingu poolt väljaantaval veebilehel, mis asub teises liikmesriigis — või ka mõnes muus liikmeriigis peale esimesena nimetatud liikmesriigi:
   
               —
            
            
               vaid tingimusel, et seda veebilehte saab külastada esimesena nimetatud riigist või
            
         
               —
            
            
               üksnes juhul, kui kahjustava sündmuse ning esimesena nimetatud riigi territooriumi vahel on piisav, oluline ning tihe seos ning kas selle seose aluseks võib olla:
               
                           —
                        
                        
                           vaidlusaluse veebilehe külastuste arv esimesena nimetatud liikmesriigist kas absoluutsena või siis suhtarvuna, võrreldes kõnealuse veebilehe kõigi külastuste arvuga;
                        
                     
                           —
                        
                        
                           isiklike õiguste rikkumisele tugineva isiku või kõikide asjaomaste isikute elukoht või kodakondsus,
                        
                     
                           —
                        
                        
                           vaidlusaluse teabe levitamise keel või ükskõik milline muu asjaolu, millest võib tuletada veebilehe väljaandja tahet pöörduda eelkõige esimesena nimetatud riigi avalikkuse poole,
                        
                     
                           —
                        
                        
                           koht, kus kirjeldatud asjaolud aset leidsid ja/või kus on üles võetud arvutivõrku üles pandud fotod,
                        
                     
                           —
                        
                        
                           muud kriteeriumid?